Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään;
Tulitauko Gazan kaistalla päättyi ja sota jatkui täydellä voimalla.
Israelin mukaan Hamas rikkoi sopimusta, -
kun se kieltäytyi vapauttamasta lisää nais- ja lapsipanttivankeja, -
jotka oli sovittu ja joka olisi jatkanut tulitaukoa jälleen yhdellä päivällä.
Vastuussa oleva Israelin hallituksen virkamies sanoi:
"Hamas ei halua vapauttaa jäljellä olevia naisia, -
koska se ei halua heidän puhuvan siitä, -
mitä he joutuivat kokemaan 7. seitsemäs lokakuuta -
ja vankeudessa ollessaan."
Qatar jatkaa yhteistyötä molempien osapuolten mukaan mutta väittää, -
että Israelin pommitukset mutkistavat uusia tulitaukotavoitteita.
Kaikkiaan 8 israelilaista vapautettiin aselevon seitsemäntenä päivänä.
Ainakin 1200 siviiliä ja noin 60 sotilasta -
on kuollut sodan alkamisen jälkeen.
Hamasilla on edelleen noin 130 panttivankia Gazassa.
Hamas väittää, että Israel on vastuussa sodan uusimisesta -
ja kieltäytyi hyväksymästä tarjousta, joka tuli esiin viime neuvotteluissa.
Järjestö ilmoitti tarjonneensa Israelille -
kuolleiden aikuisten ruumiiden palauttamista, mutta Israel kieltäytyi,
koska se oli, Hamasin mukaan, päättänyt jatkaa hyökkäystä Gazaan.
Hamasin Libanonin edustaja Osama Hamadan sanoi -
Al-Jazeera-uutisverkoston haastattelussa:
"Haluamme vakavasti ja olemme edelleen kiinnostuneita aselevosta -
huolimatta Israelin uudesta aggressiosta."
"Hamasin on jatkettava Israelin aggression vastustamista -
ja oman sotilaskoneistonsa vahvistamista.
"Hamas pysyy avoimena kaikille ponnisteluille, -
jotka edistävät aggression lopettamista kansamme etujen mukaisesti.
Ystävämme Qatarissa jatkavat ponnisteluja rauhan eteen."
Mitä Hamadan tarkoitti rauhalla, sitä hän ei selvittänyt tarkemmin.
Hamasin hallitseman terveysministeriön mukaan -
ainakin 16 000 siviiliä on kuollut Gazassa -
Israelin sotatoimien seurauksena. Sama ministeriö on ilmoittanut, -
että he laskevat Hamasin surmansa saaneet terroristit siviileiksi, -
heitä on tuossa laskelmassa mukana hieman yli 5000.
Erityisen hämmästyttävää on -
kuolleiksi ilmoitettujen lasten suuri lukumäärä.
Gazan ministeriön mukaan lapsia on kuollut yli 4000.
Uutistoimisto Virtual Jerusalemin laskelmien mukaan, -
lähes joka toinen kuolonuhri olisi siten lapsi, -
kun Hamasin sotatoimiin osallistuneet lasketaan uhriluvuista pois.
Israelissa nähtiin näytelmä tulitaukoviikolla, -
kun Hamasin johto järjesti esityksen, -
jossa käytettiin terrorisoituja panttivankeja rekvisiittana.
heidät käskettiin hymyilemään ja vilkuttamaan -
yrittäen saada katsojat uskomaan, että heitä oli kohdeltu hyvin.
Uutistoimisto Virtual Jerusalem on nostanut esiin perustellut epäilyt, -
että Gazassa raportoidut siviilien, -
erityisesti naisten ja lasten kuolonuhrien määrät, -
näyttävät olevan valtavasti liioiteltuja, johtuu siitä, -
että kaikki Gaza-uutisointi kontrolloidaan Hamasin toimesta.
Uutistoimiston mukaan väitettyjen palestiinalaisten siviilikuolemien -
kriittinen tarkastelu herättää vakavia epäilyksiä, mikä viittaa siihen, -
että ne ovat todennäköisesti liioiteltuja, jopa moninkertaisestikin.
Jos 16000 gazalaista olisi saanut surmansa kahden kuukauden aikana,
hautaamattomien ruumiiden haju olisi kaikkialla läsnä -
ja se olisi aivan sietämätön. Mutta näin ei yksinkertaisesti ole.
Uutiskuvissa näkyy silloin tällöin vain muutamia, -
joka tapauksessa aina alle 10 lakanoihin verhottua ruumista.
Israelin armeija on löytänyt raketteja ja 30 Grad-ohjusta Gazassa toimivan,
YK:n alaisen UNRWA:n tiloista.
Niitä on piilotettu myös erilaisten laitteiden ja tavarapakkausten alle -
tiloihin, joihin vain UNRWA:n henkilökunnalla on ollut pääsy.
Armeija tuhosi myös yhden Gazan moskeijan, -
jota Islamilainen Jihad käyttää operatiivisena päämajana.
Tulitauon päättymisen jälkeen Israel on iskenyt yli 400 eri kohteeseen -
Khan Yunisissa, jossa Hamasin johtajien uskotaan piileksivän.
Israelin merivoimat on iskenyt täsmäohjuksin -
Hamasin terrori-infrastruktuuriin sekä sen laivaston varusteisiin, -
jotka sijaitsevat lähellä Khan Yunisin satamaa Etelä-Gazassa.
Operaation aikana IDF-joukot tunnistivat ja tuhosivat -
yhden Hamasin terroritunnelin, jonka sisäänkäynti oli koulun pihalla -
ja ulottui kymmeniä metrejä maan alle. Toinen tunneli löydettiin ja -
tuhoutui Hamasin merivoimien johtajan kodissa, -
armeijan tiedottajan mukaan.
Gazaan suunnatun maahyökkäyksen jälkeen, runsaan 6 viikon aikana, -
IDF on paljastanut jo 800 Hamasin tunnelikuilua -
ja tuhonnut niistä noin 500.
Samalla on selvinnyt, että Hamas on käyttänyt, -
ei vain satoja, vaan useita miljardeja dollareita -
parantaakseen maanalaista tunneliverkostoaan, -
jonka monet reitit johtavat Israelin alueelle.
Monet tunneleista yhdistivät Hamasin strategisia paikkoja maan alle -
ja sijaitsivat siviilialueilla, kuten päiväkodeissa, moskeijoissa -
ja lasten leikkikentillä tai niiden läheisyydessä, mikä on lisätodiste -
Hamasin tavasta käyttää Gazan siviiliväestöä sodan aseena.
Joistakin tunneleista IDF on löytänyt aseita ja muuta Hamasin materiaalia,
jotka hylättiin terroristien paetessa etelään -
Israelin armeijan vallattua sen hallussa pitämää pohjoista osaa Gazasta.
Nämä löydöt ovat antaneet Israelin armeijalle oikeampaa kuvaa -
valtavasta maanalaisesta terrori-infrastruktuurista, -
jonka Hamas ja Palestiinan Islamilainen Jihad -
ovat onnistuneet rakentamaan Gazan maan pinnan alle.
Yhdysvaltain virkamiehiä lainaten Wall Street Journal raportoi, -
että Israelin puolustusvoimat pystytti viime kuussa viisi suurta -
vesipumppua lähelle al-Shatin pakolaisleiriä Gazan kaupungissa.
Niiden tarkoituksena on mahdollistaa tulvavesien johtaminen tunneleihin -
ja pakottaa Hamasin terroristit maan pinnalle.
Amerikkalaislähteitä siteeraten, ja siis Wall Street Journalin mukaan -
IDF ei ole vielä päättänyt, jatkaako suunnitelmaa terroristiryhmän -
maanalaisten käytävien ja piilopaikkojen tulvaamisesta -
koska Yhdysvalloissa mielipiteet sen johdosta vaihtelevat merkittävästi.
Viranomaisten mukaan Israel on ilmoittanut Yhdysvalloille -
suunnitelmasta jo viime kuussa, mutta ei ole päättänyt toteuttaako se sen.
Raportissa todettiin, että oli epäselvää, aloittaisiko Israel -
tulvaamaan tunneleita ennen kuin kaikki panttivangit olisi vapautettu.
Ilmeinen riski on, että Hamas voisi ilmoittaa panttivankien jäävän -
tulvan alle loukkuun, jos Israel toteuttaa suunnitelman.
Yhdysvaltojen presidentin hallinto -
näyttää asettuvan yhä selkeämmin palestiinalaisten puolelle -
Juudeassa ja Samariassa tapahtu- neiden väkivaltaisuuksien johdosta.
Valkoisen talon tiedottajan mukaan Yhdysvallat evää viisumin -
Länsirannan C-alueella asuvilta siirtokuntalaisilta, -
jotka ovat osallistuneet väkivaltai- suuksiin palestiinalaisia kohtaan.
Tiedotteessa ei mainittu, miten Yhdysvallat tulee suhtautumaan -
palestiinalaisiin, jotka hyökkäävät Israelin siirtokuntiin -
mainitulla Oslo 2 sopimuksen mukaisella C-alueella.
Yhdysvaltojen ulkoministeri Anthony Blinken vieraili jälleen Israelissa -
ja välitti maan sodanjohdolle presidentti Bideniltä viestin, -
jonka mukaan Gazan sota täytyy saada loppumaan kuukauden, -
korkeintaan kahden kuluessa.
Syyksi hän mainitsi vain Gazan siviili kuolonuhrien valtavan määrän, -
joka on herättänyt jo suurta maailmanlaajuista vastustusta.
Yhdysvaltojen keväällä alkavia presidentinvaaleja -
ulkoministeri ei huomannut mainita syynä Bidenin uhkavaatimukseen.
Pääministeri Netanjahu julisti puhees- saan kansainväliselle lehdistölle: -
"Tulemme ottamaan täyden voiton Hamasista."
"Palestiinalaishallinto ei tule enää samaan haltuunsa Gazaa."
"Hallinto, joka hylkää Israelin oikeuden olla olemassa ei voi hallita Gazaa.
Ryhmän kanssa, jonka tavoite on Vapaa Palestiina joesta mereen, -
yhteistoiminta on mahdotonta. Emmekä tule tekemään -
kansallista itsemurhaa tyydyttääk- semme palestiinalaisten toiveet."
Samalla hän vastusti jyrkästi Yhdysvaltain presidentin -
Joe Bidenin ja muiden keskeisten kansainvälisten toimijoiden kantaa, -
joiden mukaan kahden valtion malli olisi ainut tapa saada rauha Lähi-itään.
Puhuessaan lehdistötilaisuudessa Kiryah-armeijan päämajassa -
Netanjahu syytti Ramallahissa sijaitsevaa palestiinalaishallintoa -
terrorismin edistämisestä ja rahoittamisesta -
ja kuvaili sen luomista aikoinaan hirvittäväksi virheeksi.
Netanjahu lupasi tekevänsä kaikkensa tuodakseen -
jäljellä olevat panttivangit takaisin koteihinsa Hamasin vankeudesta.
Hän antoi vahvan varoituksen Hizbollahille -
sanoen, että se aiheuttaisi Libanonin tuhon, -
jos se käynnistäisi laajan sodan Israelia vastaan.
Vastatessaan kysymyksiin palestiinalaishallinnon mahdollisesta
roolista sodanjälkeisessä Gazassa, Netanjahu sanoi painokkaasti: -
"Palestiinalaishallinto maksaa murhaajille, -
kouluttaa heidän lapsensa vihaamaan Israelia ja, surukseni -
myös murhaamaan juutalaisia. Viime kädessä heidän tavoitteensa, -
Vapaa Palestiina joesta mereen, eli Israelin valtion katoaminen kartalta, -
on aivan sama kuin Hamasin. Olisi suuri virhe uskoa, -
että Oslon sopimusten perusteella palestiinalaishallinto olisi valmis -
tunnustamaan Israelin ja elämään sen kanssa rauhallista rinnakkaiseloa.
PA on epäonnistunut tässä.
Se ei taistele terrorismia vastaan, se rahoittaa terrorismia,
se ei kasvata rauhaa, se opettaa Israelin valtion hävittämistä.
Se ei ole ryhmä, jonka pitäisi nyt tulla Hamasin tilalle.
Joten en toista samaa virhettä ja laita sitä takaisin Gazaan, koska lopulta -
saamme vain saman asian eri nimen alla." hän totesi.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7